**4.5.2020.**

Dragi učenici!

Srdačno vas pozdravljam na početku još jednog tjedna nastave na daljinu. Nadam se da ste se dobro odmorili i da ste spremni za nova znanja i aktivnosti koje vas očekuju u ovom tjednu.

**HRVATSKI JEZIK – Ratko Zvrko: Svak pjeva svoje** (ČITANKA str. 121.)

<https://www.youtube.com/watch?v=x463zoWpiVI>

Na gornjoj poveznici **poslušajte skladbu Jutro** vama dobro poznatoga **skladatelja Edwarda Griega.** Sjećate li se koliko ste bili oduševljeni njegovom skladbom U pećini gorskoga kralja? Nadam se da će vam se i ova skladba svidjeti.

Ugodno se smjestite i pustite neka vas glazba uvede u prekrasnu čaroliju.

Skladba nam doživljava jutro. Jutro je buđenje dana. Koje biste godišnje doba povezali s buđenjem prirode?

Na str. 121. u vašim čitankama **pročitajte pjesmu** koja govori o proljeću.

**Manje poznate riječi i izrazi u pjesmi:**

* ptice pjesme roje – ptice cvrkuću, pjevaju
* đak nad knjigom pjeva svoje – đak uči

Zatim **usmeno** odgovorite na pitanja ispod pjesme. Usmeno odgovorite i na ova pitanja: - Koliko pjesma ima kitica? Stihova?

 - Koje se riječi slažu, rimuju?

 - Ima li u pjesmi pjesničkih slika?

**PONOVIMO!**

**Pjesničke slike** su slike opisane riječima. Doživljavamo ih osjetilom vida, sluha, njuha.. Pročitajte pjesmu još jednom. Nakon svake pročitane kitice, zatvorite oči i zamislite što ste pročitali. Pjesničku sliku izrecite svojim riječima.

Otvorite pisanke, napišite današnji datum, ime i prezime pjesnika te naslov pjesme.

 4.5.2020.

 Ratko Zvrko

 Svak pjeva svoje

Pjesničke slike:

* trešnje cvatu
* ptice lete
* sunce zove djecu na igru
* ptice pjevaju
* đaci uče

ILUSTRIRAJTE VAMA NAJLJEPŠU PJESNIČKU SLIKU!

\_\_\_ \_\_\_\_ \_\_\_\_ \_\_\_\_ \_\_\_\_ \_\_\_\_ \_\_\_\_ \_\_\_\_ \_\_\_\_ \_\_\_\_ \_\_\_\_ \_\_\_\_ \_\_\_\_\_ \_\_\_\_\_

Riješite zadatke u radnoj bilježnici na str. 117.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MATEMATIKA – Dijeljenje brojem 6** (UDŽBENIK str. 92. i 93.)

Otvorite vaše udžbenike na str. 92., riješite zadatak PONOVIMO i pročitajte matematičku priču.

Nakon toga otvorite bilježnice i zapišite dijeljenje brojem 6.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dijeljenje brojem 6

 6 : 6 = 1 jer je 1 ∙ 6 = 6 (**veza množenja i dijeljenja**)

12 : 6 = 2 jer je 2 ∙ 6 = 12

18 : 6 = 3 jer je 3 ∙ 6 = 18

24 : 6 = 4 jer je 4 ∙ 6 = 24

30 : 6 = 5 jer je 5 ∙ 6 = 30

36 : 6 = 6 jer je 6 ∙ 6 = 36

42 : 6 = 7 jer je 7 ∙ 6 = 42

48 : 6 = 8 jer je 8 ∙ 6 = 48

54 : 6 = 9 jer je 9 ∙ 6 = 54

60 : 6 =10 jer je 10 ∙ 6 = 60

\_\_\_\_\_ \_\_\_\_ \_\_\_\_\_\_ \_\_\_\_\_ \_\_\_\_\_\_ \_\_\_\_\_ \_\_\_\_\_\_ \_\_\_\_\_ \_\_\_\_ \_\_\_\_\_ \_\_\_\_\_

Proučite zadatak s bombonima na vrhu 93. stranice. Što se dogodilo s bombonom koji je višak? Njega zovemo **ostatak** jer je ostao nepodijeljen.

Dok budete rješavali zadatke na str. 93. ( 1. – 7.) pripazite na izraze **umanji 6 puta** (dijeljenje) i **umanji za 6** (oduzimanje)!

4. zadatak riješite pomoću zagrada i pripazite na koje mjesto ćete staviti broj 5 (uvećaj 5 puta!).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIRODA I DRUŠTVO** – **Moj zavičaj** (ponavljanje)

Prošli put smo govorili o našem primorskom zavičaju. Nadam se da vam se prezentacija svidjela i da ste zapamtili većinu toga.

Bilo bi dobro da je danas pogledate još jednom kako biste se svega prisjetili.

Nakon prezentacije, vrijeme je da otvorite vaše bilježnice i pripremite se za pisanje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIMORSKI ZAVIČAJ

(kraj uz Jadransko more)

|  |  |  |
| --- | --- | --- |
|  BILJKEmaslina, bajam (badem), smokva, agrumi, vinova loza, šipak (nar), rogač, vazdazeleno drveće i grmlje:* hrast crnika
* primorski bor
* čempres
* ružmarin
* lovor
* lavanda
 |  ŽIVOTINJE-u moru (ribe, školjke, zvjezdače, ježinci)-uz more (gušteri, galebovi, ovce, koze, magarci)-zaštićene životinje (bjeloglavi sup, dupin, morska medvjedica) |  DJELATNOST LJUDIribarstvo pomorstvobrodogradnjaturizammaslinarstvovinogradarstvoovčarstvo |

**NASELJA**: izgrađena uz obalu, kamene kuće

**VRIJEME**: ljeta – duga, suha, topla

 zime – kratke, blage, vjetrovite, kišovite

**OBALA**: mjesto gdje se sastaju kopno i more

**OTOK**: kopno okruženo sa svih strana morem

**POLUOTOK**: dio kopna okružen s tri strane morem

(Ovo ne treba crtati. To je samo pojašnjenje za obalu, otok i poluotok.)



OBALA

OTOK

POLUOTOK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Za **TZK** vam šaljem novu poveznicu kako biste mogli pogledati i poslušati novu sportsku lektiru. Naslov priče je Nježan put, a govori o jednom borilačkom sportu. Nadam se da će vam se svidjeti. Ne trebate ništa bilježiti. Vježbajte uz Školu na trećem!

[https://www.youtube.com/watch?v=UzzttVQ\_04c](https://www.youtube.com/watch?v=UzzttVQ_04c%3E)

To je sve za danas. Budite vrijedni i učite tablicu množenja i dijeljenja.

Puno vas pozdravlja vaša učiteljica Mirjana!